ai4bharat/Pralekha huggingface dataset:
প্রধানমন্ত্রীরদপ্তর
কোভিড টিকাকরণের প্রথম ডোজ প্রত্যেকে নেওয়ায় প্রধানমন্ত্রী দেবভূমির জনসাধারণকে অভিনন্দন জানিয়েছেন
নয়াদিল্লি, ১৮ অক্টোবর, ২০২১
প্রধানমন্ত্রী শ্রী নরেন্দ্র মোদী কোভিড টিকার প্রথম ডোজ ১৮ বছরের বেশি বয়সী প্রত্যেকে নেওয়ায় দেবভূমির জনসাধারণকে শুভেচ্ছা জানিয়েছেন। তিনি বলেছেন, কোভিড-১৯ এর বিরুদ্ধে দেশের লড়াইয়ে উত্তরাখন্ডের এই সাফল্য অত্যন্ত গুরুত্বপূর্ণ।
উত্তরাখন্ডের মুখ্যমন্ত্রী শ্রী পুষ্কর সিং ধামীর এক ট্যুইটের জবাবে প্রধানমন্ত্রী বলেন, “দেবভূমির জনসাধারণকে অনেক অনেক শুভেচ্ছা জানাই। কোভিডের বিরুদ্ধে দেশের লড়াইয়ে উত্তরাখন্ডের এই সাফল্য অত্যন্ত গুরুত্বপূর্ণ। আন্তর্জাতিক মহামারীর বিরুদ্ধে লড়াইয়ে আমাদের টিকাকরণ অভিযান সবচেয়ে বেশি সাফল্য অর্জন করছে। জনসাধারণের অংশগ্রহণের জন্যই এটি সম্ভব হয়েছে বলে আমার বিশ্বাস”।
CG/CB/SB
(
প্রধানমন্ত্রীরদপ্তর
থাইল্যান্ডের নির্বাচিত প্রধানমন্রী শ্রী শ্রেত্থা থাভিসিনকে অভিনন্দন প্রধানমন্ত্রীর
নতুনদিল্লি ২৩ অগাস্ট
প্রধানমন্রী শ্রী নরেন্দ্র মোদী থাইল্যান্ডের প্রধানমন্ত্রী পদে নির্বাচিত হওয়ার জন্য শ্রী শ্রেত্থা থাভিসিনকে অভিনন্দন জানিয়েছেন।
এক্স পোস্টে প্রধানমন্ত্রী লিখেছেন;
“থাইল্যান্ডের প্রধানমন্ত্রী হিসেবে নির্বাচিত হওয়ার জন্য @ থাভিসিন আপনাকে আন্তরিক অভিনন্দন। ভারত-থাইল্যান্ড দ্বিপাক্ষিক সম্পর্ককে আরও উচ্চস্তরে নিয়ে যাওয়ার লক্ষ্যে আপনার সঙ্গে একান্তভাবে কাজ করার জন্য তাকিয়ে আছি।”
AC/MP/CS
(
প্রধানমন্ত্রীরদপ্তর
ঔরঙ্গাবাদের রেল দুর্ঘটনায় প্রাণহানির ঘটনায় প্রধানমন্ত্রীর শোক প্রকাশ
নতুনদিল্লি, ৮ মে, ২০২০
প্রধানমন্ত্রী শ্রী নরেন্দ্র মোদী মহারাষ্ট্রের ঔরঙ্গাবাদের রেল দুর্ঘটনায় প্রাণহানির ঘটনায় গভীর শোক প্রকাশ করেছেন।
এক বার্তায় প্রধানমন্ত্রী বলেছেন, “ মহারাষ্ট্রের ঔরঙ্গাবাদে রেল দুর্ঘটনায় প্রাণহানির খবর শুনে আমি বেদনাহত। রেলমন্ত্রী শ্রী পীযূষ গোয়েলের সঙ্গে কথা হয়েছে। উনি পরিস্থিতির ওপর নজর রাখছেন। সম্ভাব্য সব রকমের সাহায্য করা হচ্ছে।“
(CG/CB
কেমিকেল্স অমসুং ফর্তিলাইজর মন্ত্রালয়
আর.কে. চতুরবেদীনা কেমিকেল্স অমসুং পেত্রোকেমিকেল্স বিভাগকী সেক্রেতরী ওইনা থৌ পুখ্রে
১৯৮৭ বেচকী মধ্য প্রদেশ কেদরগী আই.এ.এস. ওফিসর শ্রী আর.কে. চতুরবেদীনা ঙসি ভারত লৈঙাক্কী কেমিকেল্স অমসুং ফর্তিলাইজর্স মন্ত্রালয়গী কেমিকেল্স অমসুং পেত্রোকেমিকেল্স বিভাগকী সেক্রেতরী ওইনা থৌ পুখ্রে৷ সেক্রেতরী ওইনা হাপত্রিঙৈ মমাংদা মহাক কলচর মন্ত্রালয়গী শেল-থুমগী এদভাইজর অমসুং এদিস্নেল সেক্রেতরী ওইনা থৌ পুরম্মী৷ মহাক্না নেস্নেল স্কিল দিবেলপমেন্ত ওথোরিতী-এন.এস.দি.এ.গী দি.জি. ওইনা অমসুং সি.বি.এস.ই.গী চিয়র্মেন্ত ওইনা থৌ পুখ্রে৷
শ্রী চতুরবেদীনা ২০২০গী মে ৩১দা পেন্সিল চৎতুনা থবক্তগী পোৎথাখ্রবা শ্রী রাঘাবেন্দ্র রাওগী মহুৎ শিনখ্রে৷
প্রধানমন্ত্রীরদপ্তর
শ্রী গুরু তেগ বাহাদুর জিকে তাঁর শহীদী দিবসে প্রধানমন্ত্রীর শ্রদ্ধার্ঘ
নতুনদিল্লি, ১৯শে ডিসেম্বর, ২০২০
প্রধানমন্ত্রী শ্রী নরেন্দ্র মোদী, শ্রী গুরু তেগ বাহাদুর জিকে তাঁর শহীদী দিবসে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ শ্রী গুরু তেগ বাহাদুর জির জীবন ছিল সাহস ও সহানুভুতিতে পরিপূর্ণ।
তাঁর শহীদী দিবসে আমি মহান শ্রী গুরু তেগ বাহাদুর জিকে প্রণাম জানাই , এবং তাঁর সমন্বিত সমাজ নির্মাণের স্বপ্ন পূরণে অঙ্গীকার বদ্ধ হই “।
অর্থমন্ত্রক
বিশ্বব্যাঙ্কে সহজে ব্যবসার ক্রমতালিকায় ভারতের স্হান ৭৯ ধাপ ওপরে উঠে এসেছে, ২০১৪য় ভারতের স্হান যেখানে ছিল ১৪২, ২০১৯এ তা এসে দাঁড়িয়েছে ৬৩তে
নয়াদিল্লি, ৩১ জানুয়ারি, ২০২০
কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০১৯-২০র অর্থবর্ষের আর্থিক সমীক্ষা পেশ করেছেন। কেন্দ্রীয় অর্থমন্ত্রী জানান, বিশ্ব ব্যাঙ্কের সহজে ব্যবসায় ক্রমতালিয়ায় ভারতের স্হান ৭৯ ধাপ ওপরে উঠে এসেছে। ২০১৪ সালে ভারতের স্হান যেখানে ১৪২ ছিল সেখান ২০১৯ সালে তা ৬৩তে দাঁড়িয়েছে। ১০টি মাপকাঠির মধ্যে ৭টি ক্ষেত্রেই উন্নতি হয়েছে। পণ্য পরিষেবা কর চালু এবং ঋণ পরিশোধে অক্ষমতা এবং দেউলিয়া বিধি আইনের সংস্কারের ফলে ভারতে এই উন্নতি সম্ভব হয়েছে। সহজে ব্যবসার শুরু , সম্পত্তি নথিভুক্তিকরণ , কর প্রদান এবং চুক্তি রূপায়ণ -এর মাপকাঠিতে ক্রমান্বয়ে উন্নতি লক্ষ্য করা গেছে।
ভারতে বাণিজ্য স্হাপনের ক্ষেত্রে প্রয়োজনীয় পদ্ধতিগত সংখ্যা গত ১০ বছরে কমানো হয়েছে। এখন গড়ে মাত্র ১৮ দিনের মধ্যেই ভারতে বাণিজ্য প্রতিস্হাপন করা সম্ভব হচ্ছে। একইসঙ্গে ভারতে বাণিজ্য স্হাপনের ক্ষেত্রে সময় ও মূল্য উল্লেখযোগ্যভাবে কমেছে। তবে পরিষেবার সঙ্গে যুক্ত ক্ষেত্রগুলি নিয়মিত বাণিজ্য পরিচালনার ক্ষেত্রে বহু সমস্যার সম্মুখীন হতে হচ্ছে। বার এবং রেস্টুরেন্টগুলি বহু কর্মসংস্হানের সৃষ্টি করে। এটাও এক ধরণের ব্যবসা। কিন্তু এই ধরণের নতুন ব্যবসা চালু করার ক্ষেত্রে স্বাভাবিক কারণে বহু সমস্যা মুখোমুখি হতে হয় এবং অনেক সময় পুরানো ব্যবসাও বন্ধ করে দিতে হয়। সমীক্ষায় দেখানো হয়েছে ভারতে একটি নতুন রেস্টুরেন্ট খোলার জন্য অনেক বেশি সংখ্যক লাইসেন্সের প্রয়োজন হচ্ছে।
নির্মাণ ছাড়পত্র
ভারতে বিগত ৫ বছরে নির্মাণ ছড়পত্র পদ্ধতিতে পরিবর্তন করা হয়েছে।
সীমান্তবর্তী এলাকায় বাণিজ্য
ডিজিটাল ব্যবস্হাপনার ওপর জোর দেওয়া এবং বিভিন্ন সংস্হাকে এক ছাতার তলায় আনার ফলে সীমান্তবর্তী এলাকায় বাণিজ্যের জন্য নথিপত্র সরাসরি দেখানোর প্রয়োজনীয়তা কমেছে।
ভারতে জাহাজ চলাচলের সময়সীমা ক্রমশই কমেছে। ২০১০-১১ অর্থবর্ষে যেখানে এক্ষেত্রে ৪ দিনের বেশি সময় লাগতো, ২০১৮-১৯ অর্থবর্ষে তা কমে দাঁড়িয়েছে ২ দিন। পর্যটন, উৎপাদন ক্ষেত্রেও সহজে ব্যবসা উন্নতি সাধন হয়েছে।
পরিষেবা এবং উৎপাদন ক্ষেত্রের সঙ্গে যুক্ত বাণিজ্য পরিচালনার ক্ষেত্রে ভারতে অনেক আইন, নিয়মের প্রয়োজন হয়ে থাকে। এরমধ্যে অনেকগুলি স্হানীয়ভাবে প্রয়োজন হয়। ভারতে চুক্তি রূপায়ণের ক্ষেত্রে গড়ে ১ হাজার ৪৪৫ দিন সময় লাগে, সেখানে নিউজিল্যান্ডে মাত্র ২১৬ এবং চীনে ৪৯৬ দিন সময় লাগে। বেঙ্গালুরু বিমানবন্দরের মাধ্যমে বৈদ্যুতিক সরঞ্জাম আমদানি-রপ্তানী ক্ষেত্রে উল্লেখযোগ্য সাফল্য এসেছে। একইসঙ্গে ভারতের সমুদ্র বন্দরে উন্নতি সাধনের বিষয়গুলিও সমীক্ষার মধ্য দিয়ে প্রতিফলিত হয়েছে।
CG/SS /NS
(Visitor Counter : 46
সড়কপরিবহণওমহাসড়কমন্ত্রক
সরকার ভারতকে আগামী ৫ বছরে মোটর গাড়ি উৎপাদনের অন্যতম কেন্দ্র হিসাবে গড়ে তলার লক্ষ্যে কাজ করছে : শ্রী নীতিন গড়করি
নয়াদিল্লি, ০৬ নভেম্বর, ২০২০
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি আজ বলেছেন, আগামী ৫ বছরের মধ্যে ভারতকে বিশ্বের অন্যতম মোটরগাড়ি নির্মাণ কেন্দ্র হিসাবে গড়ে তোলার লক্ষ্যে কাজ করছে। এই লক্ষ্যে মোটর গাড়ি শিল্প সংস্থাগুলিকে সহায়তার জন্য সরকার ইতিমধ্যেই নীতি-প্রণয়নের কাজ শুরু করেছে বলেও তিনি জানান।
বণিকসভা ফিকির কর্ণাটক রাজ্য পরিষদ আয়োজিত বৈদ্যুতিন যানবাহন সংক্রান্ত ভার্চ্যুয়াল সম্মেলন ২০২০-তে অংশ নিয়ে শ্রী গড়করি আরও বলেন, ভবিষ্যৎ অত্যন্ত সম্ভাবনাময় এবং অন্যতম বৃহৎ একটি বৈদ্যুতিন যানবাহন নির্মাণ ও বিপণনের কেন্দ্র হয়ে ওঠার সমূহ সম্ভাবনা ভারতের কাছে রয়েছে। শ্রী গড়করি যানবাহন শিল্প সংস্থাগুলির কাছে বৈদ্যুতিন যানের দাম কম করার আহ্বান জানিয়ে বলেন, এর ফলে এ ধরনের যানবাহনের বিক্রয় যেমন বাড়বে, তেমনই শিল্প সংস্থাগুলিও লাভবান হবে। বৈদ্যুতিন যানবাহন উৎপাদনের সঙ্গে সঙ্গে গুণমানের ওপর গুরুত্ব দিতে হবে বলে অভিমত প্রকাশ করে শ্রী গড়করি বলেন, ভারতীয় উৎপাদকদের এ ধরনের যানবাহন উৎপাদনে সক্ষমতা রয়েছে, যা একদিকে যেমন কর্মসংস্থানের সুযোগ সৃষ্টি করবে, অন্যদিকে রপ্তানির সম্ভাবনাও বৃদ্ধি পাবে। এই লক্ষ্যে ‘বৈদ্যুতিন যানবাহনের জন্য আমাদের সমবেত প্রয়াস গ্রহণ করা প্রয়োজন’ বলেও শ্রী গড়করি অভিমত প্রকাশ করেন। তিনি আরও বলেন, ‘বৈদ্যুতিন যানবাহন উৎপাদনের পাশাপাশি, আমাদের যানবাহনেরর উপযোগী সেল বা ব্যাটারি উৎপাদনের ক্ষেত্রেও শিল্প সংস্থাগুলিকে উৎসাহিত করতে হবে। তাই, আমি ই-ব্যাটারি উৎপাদনের ব্যাপারে আরও বেশি গুরুত্ব দেওয়ার জন্য শিল্প সংস্থাগুলির কাছে আহ্বান জানাই। আমাদের এমন এক অনুকূল বাতাবরণ গড়ে তুলতে হবে, যেখানে উৎপাদন খরচ কমবে, আমদানি হ্রাস পাবে এবং দেশীয় প্রযুক্তিতে যাবতীয় সরঞ্জাম নির্মাণের সুযোগ বাড়বে’।
শ্রী গড়করি বৈদ্যুতিন যানবাহন ব্যবহারে উৎসাহ দেওয়ার পাশাপাশি, সিএনজি, এলএনজি-র মতো জৈব জ্বালানির ব্যবহার বাড়ানোর ওপর গুরুত্ব দেন, যাতে তিনি খুব শীঘ্রই বায়ো সিএনজি চালিত ট্র্যাক্টরের সূচনা করতে পারেন।
CG/BD/SB
(Visitor Counter : 114
কেন্দ্রীয়মন্ত্রিসভা
দেশে তামাকজাত পণ্যের অবৈধ বাণিজ্য বন্ধে হু-এর নিয়মনীতি মেনে চলার ব্যাপারে কেন্দ্রীয় মন্ত্রিসভার সম্মতি
নয়াদিল্লি, ০২ মে, ২০১৮
তামাকজাত পণ্যের অবৈধ বাণিজ্য বন্ধ করার লক্ষ্যে বিশ্ব স্বাস্থ্য সংস্থা -র তামাক নিয়ন্ত্রণ সংক্রান্ত নিয়মাবলী মেনে চলার বিষয়টিকে সম্মতি সম্মতি দিল কেন্দ্রীয় মন্ত্রিসভা। বুধবার নতুন দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়। বিশ্ব স্বাস্থ্য সংস্থার ফ্রেমওয়ার্ক কনভেনশন অন টোবাকো কন্ট্রোল, ডব্লুএইচওএফসিটিসি-র ১৫ নম্বর ধারার আওতায় ধোঁয়া ও ধোঁয়াহীন, সবধরণের তামাকজাত পণ্যের ক্ষেত্রেই এই নিয়ম-কানুন প্রযোজ্য হবে। উল্লেখ করা যেতে পারে যে, ভারত বিশ্ব স্বাস্থ্য সংস্থার তামাক নিয়ন্ত্রণ সংক্রান্ত ফ্রেমওয়ার্ক কনভেনশনের অংশীদার।
বিশ্ব স্বাস্থ্য সংস্থার তামাক নিয়ন্ত্রণ সংক্রান্ত নিয়ম-কানুন মেনে চলা প্রতিটি অংশীদার দেশের দায়িত্ব। তামাকজাত পণ্যের অবৈধ বাণিজ্য বন্ধে ঐ নিয়ম-কানুনে পণ্যসামগ্রী বাজেয়াপ্ত, নির্মূলকরণ ও আইনি ব্যবস্থা গ্রহণের কথা বলা হয়েছে। এমনকি, তথ্য আদান-প্রদানে আন্তর্জাতিক সহযোগিতা, প্রযুক্তিগত সহায়তা, তথ্যের গোপনীয়তা বজায় রাখার কথাও উল্লেখ রয়েছে।
কঠোর নিয়মনীতির মাধ্যমে তামাকজাত পণ্যের অবৈধ বাণিজ্য বন্ধ করা গেলে, তা তামাক নিয়ন্ত্রণ ব্যবস্থাকে আরও সুসংহত ও শক্তিশালী করে তুলবে। সেইসঙ্গে, তামাক সেবনজনিত অসুখ-বিসুখ এবং মৃত্যুর সংখ্যা হ্রাস করতেও কার্যকর হবে।
বিশ্ব স্বাস্থ্য সংস্থার এই নিয়মনীতিকে মান্যতা দেওয়া হলে, তা অবৈধ বাণিজ্যের বিরুদ্ধে বিকল্প ব্যবস্থা গ্রহণের ক্ষেত্রেও সহায়ক হবে। এমনকি, এ ধরণের অবৈধ বাণিজ্য নিয়ন্ত্রণের ক্ষেত্রে অগ্রণী দেশ হিসাবে আন্তর্জাতিক সংগঠনগুলিতে ভারতের ভূমিকা ও প্রভাব বৃদ্ধি পাবে।
CG/BD/SB…
(Visitor Counter : 84
স্বাস্থ্যওপরিবারকল্যাণমন্ত্রক
কোভিড-১৯-এর জন্য বিশেষ তহবিল
নতুন দিল্লি, ০৩ আগস্ট, ২০২১
কেন্দ্রীয় সরকার কোভিড-১৯ মোকাবিলায় প্রয়োজনীয় প্রযুক্তিগত সহায়তা প্রদান করেছে। এর পাশাপাশি অতিমারি পরিস্থিতি সামাল দিতে প্রচলিত স্বাস্থ্য পরিকাঠামোকে আরও শক্তিশালী করতে রাজ্যগুলিকে লজিস্টিক এবং আর্থিকভাবে সাহায্য করছে।
কেন্দ্রীয় সরকার স্বাস্থ্য পরিকাঠামো উন্নয়নে রাজ্য এবং কেন্দ্রশাসিত অঞ্চল গুলিকে আর্থিক সহায়তার পাশাপাশি কোভিড মোকাবিলাতেও সাহায্য করছে।
২০১৯-২০ অর্থবছরে জাতীয় স্বাস্থ্য মিশন খাতে রাজ্য ও কেন্দ্রশাসিত অঞ্চল গুলির জন্য ১১১৩.২১ কোটি টাকা মঞ্জুর করা হয়েছে।
এছাড়াও, ২০২০ সালের সেপ্টেম্বরে কেন্দ্রীয় সরকার রাজ্যগুলিকে ২০১৯-২০ অর্থবছরের জন্য এস ডি আর এফ তহবিলের সর্বোচ্চ ৩৫ শতাংশ ব্যয় করার অনুমোদন দিয়েছে।
কেন্দ্রীয় সরকার ২০২০-২১ অর্থবছরে রাজ্য ও কেন্দ্রশাসিত অঞ্চল গুলিকে কোভিড মোকাবিলায় জরুরী প্রয়োজনে মোট ৮২৫৭.৮৮ কোটি টাকা মঞ্জুর করে।
এছাড়াও, ইন্ডিয়া কোভিড-১৯ এমার্জেন্সি রেসপন্স এন্ড হেলথ সিস্টেম প্রিপেয়ার্ডনেস প্যাকেজ- ফেস টু-র মাধ্যমে ২৩,১২৩ কোটি টাকা মন্ত্রিসভা অনুমোদন করে। এপর্যন্ত কেন্দ্রীয় সরকার ২০২১-২২ অর্থবছরে রাজ্য ও কেন্দ্রশাসিত অঞ্চল গুলির জন্য মোট ১৮২৭.৭৮ কোটি টাকা অনুমোদন করেছে।
কেন্দ্রীয় সরকার বিগত ৩০ জুলাই, ২০২১ পর্যন্ত ৪.২৩ কোটি এন-৯৫ মাস্ক, ১.৭৭ কোটি পিপিই কিট, ৪৮,৪২০ টি ভেন্টিলেটর এবং ১.০৩ কোটি রেমডিসেভির রাজ্য এবং কেন্দ্রশাসিত অঞ্চল গুলিকে সরবরাহ করেছে। এর পাশাপাশি, কেন্দ্র রাজ্যগুলিকে গত ৩১ জুলাই পর্যন্ত ৪৮.৪০ কোটি কোভিড ভ্যাকসিনের ডোজ দেওয়া হয়েছে।
রাজ্য ও কেন্দ্রশাসিত অঞ্চল গুলিতে ২০২১- এর ফেব্রুয়ারিতে দৈনিক ১২৯২ মেট্রিক টন তরল মেডিকেল অক্সিজেন সরবরাহ করা হয়েছে। এপ্রিলে যা বেড়ে হয়েছে ৮৫৯৩ মেট্রিক টন। অন্যদিকে, ২৮ মে পর্যন্ত তরল মেডিকেল অক্সিজেন সরবরাহের পরিমাণ ছিল ১০,২৫০ মেট্রিক টন।
আজ রাজ্যসভায় এক লিখিত প্রশ্নের জবাবে স্বাস্থ্য ও পরিবার কল্যাণ প্রতিমন্ত্রী ডক্টর ভারতী প্রবীণ পাওয়ার এই তথ্য জানিয়েছেন।
CG/ SB
(Visitor Counter : 96
জলশক্তি মন্ত্রক
জল জীবন মিশনঃ দৈনিক এক লক্ষ জলের সংযোগ দেওয়া হচ্ছে
আনলক-১ শুরু হবার পর থেকে ৪৫ লক্ষ বাড়িতে জলের সংযোগ দেওয়া হয়েছে
নতুনদিল্লি, ১৭ই জুলাই, ২০২০
জল জীবন মিশন প্রকল্প যাত্রা শুরু করেছিল ২০১৯ এর আগস্টে। গ্রামাঞ্চলে প্রায় ৮৪.৮৩ লক্ষ বাড়িতে সাত মাসে এই জলের সংযোগ পৌঁছে দেওয়া গেছে। আনলক-১ শুরু হবার পর শেষ পাওয়া হিসেবে প্রায় ৪৫ লক্ষ বাড়িতে জলের সংযোগ দেওয়া হয়েছে। অর্থাৎ প্রতিদিন প্রায় ১ লক্ষ বাড়িতে এই সংযোগ পৌঁছে দেওয়া সম্ভব হচ্ছে। সংযোগের সময় পুরো প্রক্রিয়ার স্বচ্ছতা বজায় রাখতে জলের লাইনের সংযোগ দেবার সময় বাড়ির গৃহকর্তার আধারের সংখ্যা নেওয়া হচ্ছে।
মন্ত্রকের ওয়েব সাইটে একটি ড্যাশ বোর্ডের মাধ্যমে জেলাস্তর পর্যন্ত এই প্রকল্পের কাজে নজরদারী চালানো হচ্ছে। এপর্যন্ত বিহার, তেলেঙ্গনা, মহারাষ্ট্র ও মধ্যপ্রদেশে কাজের অগ্রগতি বেশ ভালো। ২০২০-২১ সালে জল জীবন মিশনের জন্য ২৩,৫০০ কোটি টাকা বরাদ্দ করা হয়েছে। বর্তমানে রাজ্য ও কেন্দ্রশাসিত অঞ্চলগুলির জন্য ৮,০০০কোটি টাকার বেশী কেন্দ্রীয় তহবিলের টাকা রয়েছে। এছাড়াও পঞ্চদশ অর্থ কমিশনের ৫০% অনুদান অর্থাৎ ৩০,৩৭৫ কোটি টাকা গ্রামীন স্বায়ত্ত্বশাসিত সংস্থাগুলিকে জল সংযোগ ও পয়ঃনিকাশি ব্যবস্থা গড়ে তুলতে দেওয়া হবে। ১৫ই জুলাই এই অর্থের ৫০শতাংশ রাজ্যগুলিকে দেওয়া হয়েছে।
নির্দিষ্ট সময়ের আগে কাজ শেষ করার জন্য বিভিন্ন রাজ্য ও কেন্দ্র শাসিত অঞ্চল নানা উদ্যোগ গ্রহণ করেছে। বিহার, গোয়া, পুডুচ্চেরি ও তেলেঙ্গনা ২০২১ সালে, গুজরাট, হরিয়ানা, হিমাচল প্রদেশ, জম্মু ও কাশ্মীর, মেঘালয়, পাঞ্জাব, লাদাখ, সিকিম, ও উত্তর প্রদেশ ২০২২ সালে, অরুণাচল প্রদেশ, কর্ণাটক, মধ্য প্রদেশ , মণিপুর, মিজোরাম, নাগাল্যান্ড, ত্রিপুরা, ছত্তিশগড়, ২০২৩ সালে এবং অসম, অন্ধ্র প্রদেশ, ঝাড়খন্ড, কেরালা, মহারাষ্ট্র, ওডিশা, রাজস্থান, তামিলনাডু, উত্তরাখন্ড ও পশ্চিমবঙ্গ ২০২৪ সালে এই প্রকল্পের কাজ শেষ করার পরিকল্পনা নিয়েছে।
গ্রামের সব বাড়িতে যেন পানীয় জলের সংযোগ পৌঁছায়, সেটি নিশ্চিত করতে এই প্রকল্পে বিশেষ জোর দেওয়া হয়েছে। তপশিলী জাতি ও উপজাতি অধ্যুষিত গ্রামে, উচ্চাকাঙ্খী জেলায় এবং খরা প্রবণ ও মরু অঞ্চলের গ্রামগুলিকে এই প্রকল্পে অগ্রাধিকার দেওয়া হচ্ছে।
প্রতিটি গ্রামে পানীয় জলের গুনমানের উপর আঞ্চলিক স্তরে নজরদারী চালানো হবে। এর জন্য পাঁচজন গ্রামবাসীকে প্রশিক্ষণ দেওয়া হবে। এই কাজে মহিলারা অগ্রাধিকার পাবেন। প্রতি বছর দুবার౼ বর্ষার আগে এবং বর্ষার পরে জল সরবরাহের উৎস স্থলে রাসায়নিক পদ্ধতিতে ১ বার ও ব্যাকটেরিয়া সংক্রমণ হয়েছে কিনা সেই সংক্রান্ত পরীক্ষা ২ বার করা হবে।
আর্থিক সমন্বয়, বাড়ি, রাস্তা, স্বচ্ছ জ্বালানী, বিদ্যুৎ, শৌচাগার সহ গ্রামাঞ্চলে ‘সহজ জীবন যাত্রা’ নিশ্চিত করতে প্রধানমন্ত্রী শ্রী নরেন্দ্র মোদীর স্বপ্নকে বাস্তবায়িত করার জন্য ঘরে ঘরে জল জীবন মিশনের আওতায় পানীয় জল সরবরাহের উদ্যোগ নেওয়া হয়েছে। এর মাধ্যমে গ্রামাঞ্চলের মহিলা ও কম বয়সী মেয়েদের দূর দুরান্ত থেকে পানীয় জল নিয়ে আসার সমস্যাও দূর হবে।
(CG/CB
স্বরাষ্ট্র মন্ত্রক
প্রয়াত মন্ত্রী রামবিলাস পাশোয়ানের প্রতি শেষ শ্রদ্ধা জানাতে কেন্দ্রীয় স্বরাষ্ট্র মন্ত্রী শ্রী অমিত শাহ তাঁর বাড়িতে যান
নয়াদিল্লী, ৯ অক্টোবর, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ আজ নতুন দিল্লীতে প্রয়াত কেন্দ্রীয় মন্ত্রী শ্রী রামবিলাস পাশোয়ানের বাড়িতে যান এবং তাঁর প্রতি শেষ শ্রদ্ধা নিবেদন করেন।
শ্রী শাহ প্রয়াত কেন্দ্রীয় মন্ত্রীর বাড়ি ঘুরে এসে এক ট্যুইট বার্তায় বলেছেন, ‘আমাদের প্রবীণ কেন্দ্রীয় মন্ত্রী শ্রী রামবিলাস পাশোয়ান জিকে শ্রদ্ধা জানালাম। ভদ্র ব্যবহার এবং জন-কল্যাণমুখী কাজের জন্য পাশোয়ানজি-কে সবসময় আমরা মনে রাখবো। প্রার্থনা করি ঈশ্বরের আর্শীবাদ তাঁর ওপর বর্ষিত হোক এবং তাঁর পরিবারের সদস্যরা এই ক্ষতি সামলে ওঠার মানসিক শক্তি অর্জন করুন’।
CG/CB/NS
(Visitor Counter : 76
সংস্কৃতিমন্ত্রক
জালিয়ানওয়ালাবাগ স্মৃতিসৌধটি দর্শনার্থীদের জন্য ৩১শে জুলাই, ২০২০ পর্যন্ত বন্ধ থাকবে
নতুন দিল্লি, ১৯ জুন, ২০২০
সমগ্র দেশ গতবছরের ১৩ই এপ্রিল থেকে চলতি বছরের ১৩ই এপ্রিল পর্যন্ত জালিয়ানওয়ালাবাগ গণহত্যার শতবর্ষ উদযাপন করেছে। বর্তমানে, স্মৃতিসৌধটির সংস্কার, উন্নয়নসাধন করা হয়েছে এবং স্মৃতিসৌধের স্থলটিতে যাদুঘর / গ্যালারী এবং যন্ত্রসঙ্গীত ও আলোর অনুষ্ঠানের ব্যবস্থা করা হয়েছে। ১৩ই এপ্রিলের দুর্ভাগ্যজনক জালিয়ানওয়ালাবাগ হত্যাকাণ্ডের দিনটির স্মরণে জনগণের শ্রদ্ধা নিবেদনের জন্য স্মৃতিসৌধের সংস্কারের কাজ গত মার্চ মাসের মধ্যে শেষ করার সিদ্ধান্ত নেওয়া হয়েছিল। স্মৃতিসৌধের কাজ পুরোদমে চলছিল। যেহেতু বিপুল সংখ্যক পর্যটক প্রতিদিন এই স্মৃতিসৌধটিতে যান, তাই সেখানে দর্শনার্থীদের প্রবেশ ১৫ই ফেব্রুয়ারি থেকে ১২ই এপ্রিল পর্যন্ত বন্ধ রাখার সিদ্ধান্ত নেওয়া হয় যাতে কাজগুলি নির্দিষ্ট তারিখের মধ্যে শেষ করা যায়। কোভিড-১৯ সংকটের কারণে এই কাজটি বাধাপ্রাপ্ত হয়েছে। আগামী ৩১যে জুলাই পর্যন্ত দর্শকদের জন্য স্মৃতিসৌধটি বন্ধ রাখার সিদ্ধান্ত নেওয়া হয়েছে।
(CG/TG
স্বাস্থ্যওপরিবারকল্যাণমন্ত্রক
নোভেল করোনা ভাইরাস সংক্রমণ প্রতিরোধে ব্যবস্থা
নয়াদিল্লি, ১১ ফেব্রুয়ারি, ২০২০
চিনে নোভেল করোনা ভাইরাসের প্রকোপের প্রেক্ষিতে কেন্দ্রীয় সরকার দেশে পরিস্থিতির ওপর নজর রাখতে একাধিক পদক্ষেপ গ্রহণ করেছে। এখনও পর্যন্ত দেশে নোভেল করোনা ভাইরাসে সংক্রামিত হওয়ার তিনটি ঘটনা ঘটেছে। যে তিনজনের দেহে এই ভাইরাসের উপস্থিতি মিলেছে, তাঁরা সকলেই কেরলের বাসিন্দা। সংক্রামিত এই তিন ব্যক্তির শারীরিক অবস্থা এখন স্থিতিশীল রয়েছেন।
দেশের ২১টি বিমানবন্দরে আগত বিমানযাত্রীদের স্বাস্থ্য পরীক্ষার কাজ ইতিমধ্যেই শুরু হয়েছে। সিঙ্গাপুর ও থাইল্যান্ড থেকে আসা বিমানগুলির পাশাপাশি, হংকং ও চিন থেকে আগত বিমানগুলির যাত্রীদের জন্য থার্মাল স্ক্রিনিং বাধ্যতামূলক করা হয়েছে। দেশের গুরুত্বপূর্ণ সমুদ্রবন্দরে যাত্রীদের স্বাস্থ্য পরীক্ষা করা হচ্ছে। একইসঙ্গে চিন থেকে আগত নৌ-কর্মী ও যাত্রীদের চিহ্নিত করে তাঁদের পৃথক স্থানে নিয়ে গিয়ে চিকিৎসার ব্যবস্থা হয়েছে।
সরকার নোভেল করোনা ভাইরাসের সংক্রমণ ভারতে ছড়িয়ে পড়া প্রতিরোধ ও নিয়ন্ত্রণে গত ১৭ই জানুয়ারি প্রথম উপদেশনামা জারি করে। পরিস্থিতির পর্যালোচনার প্রেক্ষিতে ভ্রমণ সংক্রান্ত পরামর্শপত্র জারি করা ও তা সংশোধন করা হয়েছে। বর্তমানে চিন থেকে এ দেশে আসা যে কোন বিদেশি নাগরিকের বর্তমান ভিসার মেয়াদ আর বাড়ানো হচ্ছে না। অত্যন্ত জরুরি কারণে ভারতে আসতে বাধ্য এমন ব্যক্তিদের বেজিং-এ ভারতীয় দূতাবাস অথবা সাংহাই ও গুয়াংঝাউ-এর বাণিজ্যিক দূতাবাসে যোগাযোগ করতে বলা হয়েছে। সাধারণ মানুষকে চিন সফরে না যাওয়ার পরামর্শ দেওয়া হয়েছে। ইতিমধ্যেই যাঁরা চিনে রয়েছেন দেশে ফিরলে তাঁদের সম্পূর্ণ পৃথক রেখে স্বাস্থ্য পরীক্ষার ব্যবস্থা করা হয়েছে।
বিমানবন্দরগুলিতে আগত যাত্রীদের স্বাস্থ্য পরীক্ষা সুষ্ঠুভাবে সম্পন্ন করার জন্য অতিরিক্ত চিকিৎসক, নার্স ও আধা-চিকিৎসকদের মোতায়েন করা হয়েছে। এছাড়াও, দেশের ২১টি বিমানবন্দরে থার্মাল স্ক্যানার বসানো হয়েছে।
কেন্দ্রীয় স্বাস্থ্য ও পরিবারকল্যাণ মন্ত্রকের পক্ষ থেকে এই ভাইরাসের নমুনা পরীক্ষা, ভাইরাস সংক্রমণ প্রতিরোধ ও নজরদারি সংক্রান্ত নীতি-নির্দেশিকা রাজ্য ও কেন্দ্রশাসিত অঞ্চলগুলিকে দেওয়া হয়েছে। প্রাসঙ্গিক যাবতীয় তথ্য সম্বলিত ছোট পুস্তিকা যাত্রীদের দেওয়া হচ্ছে। এছাড়াও, বিমানে সফররত যাত্রীদের সতর্ক থাকার জন্য নিয়মিত ঘোষণার ব্যবস্থা করা হয়েছে। গুরুত্বপূর্ণ বিমানবন্দর ও বন্দরগুলিতে সংকেতবাহী ডিসপ্লে বোর্ড বসানো হয়েছে। সোশ্যাল মিডিয়া সহ গণমাধ্যমে এই ভাইরাসের ঝুঁকি সম্পর্কে সচেতন করার কাজ চলছে।
কেন্দ্রীয় স্বাস্থ্যমন্ত্রীর সভাপতিত্বে বিভিন্ন দপ্তরের মন্ত্রীদের নিয়ে একটি মন্ত্রীগোষ্ঠী গঠন করা হয়েছে। গত ৩ তারিখ এই মন্ত্রীগোষ্ঠীর প্রথম বৈঠক অনুষ্ঠিত হয়। কেন্দ্রীয় স্বাস্থ্য সচিব অন্যান্য দপ্তরের সচিব সহ রাজ্যগুলির মুখ্য সচিবদের নিয়ে উদ্ভূত পরিস্থিতি নিয়মিত পর্যালোচনা করছেন। প্রায় প্রতিদিনই রাজ্যগুলির মুখ্যসচিব ও স্বাস্থ্য সচিবদের সঙ্গে ভিডিও কনফারেন্সে পরিস্থিতি পর্যালোচনা করা হচ্ছে।
চিন, হংকং, তাইওয়ান ও সিঙ্গাপুর থেকে আগত যাত্রীদের স্বাস্থ্য পরীক্ষা ও নজরদারির জন্য প্রয়োজনীয় ব্যবস্থা গ্রহণ করা হয়েছে। পুণের ন্যাশনাল ইনস্টিটিউফ অফ ভাইরোলজিতে নমুনা পরীক্ষার কাজ চলছে। এছাড়াও, আরও ১৪টি পরীক্ষাগারে নমুনায় এই ভাইরাসের উপস্থিতি পরীক্ষা করে দেখা হচ্ছে। মন্ত্রকের পক্ষ থেকে ২৪x৭ কন্ট্রোল রুম চালু করা হয়েছে। সরকার পরিস্থিতির ওপর কড়া নজর রাখছে।
রাজ্যসভায় আজ এক লিখিত জবাবে একথা জানান স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
CG/BD/DM
(Visitor Counter : 75
পর্যটনমন্ত্রক
‘দেখো আপনা দেশ’ কর্মসূচির আওতায় কলকাতার ইন্সটিটিউট অফ হোটেল ম্যানেজমেন্ট ‘এক শাম গুজরাট কে নাম’ অনুষ্ঠানের আয়োজন করছে
কলকাতা, ১৩ ফেব্রুয়ারি, ২০২০
‘দেখো আপনা দেশ’ কর্মসূচির অঙ্গ হিসাবে ইন্সটিটিউট অফ হোটেল ম্যানেজমেন্ট কলকাতা  ইন্ডিয়া ট্যুরিজমের কলকাতা আঞ্চলিক কার্যালয়ের সহযোগিতায় আগামীকাল ‘এক শাম গুজরাট কে নাম’ শীর্ষক অনুষ্ঠানের আয়োজন করছে। এই কর্মসূচির উদ্দেশ্য হ’ল – পর্যটন কেন্দ্রগুলিতে পর্যটকদের আগমনের সংখ্যা বাড়িয়ে স্থানীয় অর্থনীতির বিকাশে সাহায্য করা।
‘এক শাম গুজরাট কে নাম’ অনুষ্ঠানে গুজরাটি সম্প্রদায়ের জাতিসত্ত্বা, জীবনশৈলী, রন্ধন শিল্প ও সংস্কৃতির বিভিন্ন দিক তুলে ধরা হবে। প্রাচীন পরম্পরা থেকে বর্তমান সংস্কৃতির সুদীর্ঘ যাত্রাপথ বিভিন্ন নৃত্য প্রদর্শনের মধ্য দিয়ে গুজরাটি কৃষ্টির ওপর বিশেষভাবে আলোকপাত করা হবে এই অনুষ্ঠানে। এছাড়াও, নবরাত্রি উৎসবের সময় সমস্ত গুজরাট জুড়ে অতি জনপ্রিয় যে ডান্ডিয়া নৃত্য প্রদর্শিত হয়, তাও এই অনুষ্ঠানে মঞ্চস্থ করা হবে।
উল্লেখ করা যেতে পারে, কেন্দ্রীয় পর্যটন মন্ত্রক ‘দেখো আপনা দেশ’ নামে একটি কর্মসূচি গ্রহণ করেছে। পর্যটন মন্ত্রী শ্রী প্রহ্লাদ সিং প্যাটেল গত ২৪শে জানুয়ারি ওডিশার কোনার্কে এক অনুষ্ঠানে Mygov প্ল্যাটফর্মে অঙ্গীকার সম্বলিত বিষয়বস্তু প্রকাশ করে এই কর্মসূচির সূচনা করেন। দেশীয় পর্যটনের প্রসারে প্রধানমন্ত্রী গত বছরের ১৫ই আগস্ট লালকেল্লার প্রাকার থেকে জাতির উদ্দেশে ভাষণে প্রত্যেক নাগরিককে ২০২২ সালের মধ্যে দেশের অন্তত ১৫টি পর্যটন নিদর্শন ঘুরে দেখার যে আহ্বান জানিয়েছিলেন, তার সঙ্গে সঙ্গতি রেখেই পর্যটন মন্ত্রক ‘দেখো আপনা দেশ’ কর্মসূচি গ্রহণ করেছে।
SSS/BD/SB
(Visitor Counter : 27
প্রতিরক্ষামন্ত্রক
সিয়াচেন-এ নিযুক্ত হওয়া থেকে শুরু করে যুদ্ধ জাহাজে কর্মরত ভারতীয় মহিলারা সশস্ত্র বাহিনীর বন্ধন মুক্ত করছেন: লক্ষ্ণৌতে এক অনুষ্ঠানে মন্তব্য প্রতিরক্ষা মন্ত্রীর
ভারতকে শীঘ্রই বিশ্বের অন্যতম সক্ষম দেশ হিসেবে গড়ে তোলার লক্ষ্য নেওয়া হয়েছে
নয়াদিল্লি, ১৩ জানুয়ারি, ২০২৩
বিশ্বের সবচেয়ে উঁচু যুদ্ধক্ষেত্র সিয়াচেন-এ সক্রিয়ভাবে নিযুক্ত হওয়া থেকে শুরু করে যুদ্ধ জাহাজে নিযুক্ত হওয়া ভারতীয় মহিলারা প্রায় সব ক্ষেত্রেই সশস্ত্র বাহিনীতে অন্তর্ভুক্ত হয়ে বন্ধন মুক্ত হচ্ছেন। উত্তরপ্রদেশের রাজধানী লক্ষ্ণৌতে এক বিশ্ববিদ্যালয়ের সমাবর্তন অনুষ্ঠানে বললেন প্রতিরক্ষা মন্ত্রী শ্রী রাজনাথ সিং। তিনি প্রতিরক্ষা সহ অন্যান্য সব ক্ষেত্রে মহিলাদের সাফল্যের প্রশংসা করেন। শ্রী সিং বলেন, সরকার মহিলাদের পুরুষদের সমকক্ষ করে তোলার জন্য সর্বাধিক সুযোগ প্রদানে বিশ্বাসী।
প্রতিরক্ষা মন্ত্রী আন্তর্জাতিক ক্ষেত্রে ভারতের ক্রমবর্ধমান উন্নতির কথা উল্লেখ করেন। তিনি বিশেষভাবে প্রধানমন্ত্রী শ্রী নরেন্দ্র মোদীর কূটনীতি এবং আন্তর্জাতিক মঞ্চে ভারতকে এগিয়ে নিয়ে যাওয়ার জন্য তাঁর বিশেষ প্রয়াসের উল্লেখ করেন। ইউক্রেনে সংঘর্ষ প্রভাবিত এলাকা থেকে ভারতীয় নাগরিকদের এই কূটনীতির ফলেই নিরাপদে সরিয়ে আনা হয়েছে বলেও মন্তব্য করেন তিনি। শ্রী রাজনাথ সিং প্রধানমন্ত্রী মোদীর দূরদর্শী নেতৃত্বের প্রশংসা করেন। তিনি বলেন, এর ফলেই বিশ্ব মঞ্চে এক শক্তিশালী দেশ হিসেবে ভারত বর্তমানে উঠে এসেছে। বর্তমানে আন্তর্জাতিক মঞ্চে ভারতের চিন্তা-ভাবনা ও বক্তব্য পুরুষদের সঙ্গে বিচার করা হয়।
প্রতিরক্ষা মন্ত্রী প্রধানমন্ত্রীর নেতৃত্বে সরকারের বিভিন্ন প্রয়াসের ওপর আলোকপাত করেন। বিশেষভাবে বিশ্বে পঞ্চম বৃহত্তম অর্থনীতির দেশ হিসেবে ভারতের উঠে আসার বিষয়টিতে জোর দেন তিনি। তিনি বিশ্বের বিভিন্ন দেশের সঙ্গে ভারতের সম্পর্ক আরও মজবুত করতে সরকারের প্রতিশ্রুতির কথা পুর্নব্যক্ত করেন।
শ্রী রাজনাথ সিং দেশের মজবুত ডিজিটাল পরিকাঠামোর ওপরেও আলোকপাত করেন। তিনি বলেন, এরফলে বর্তমানে দেশের মানুষের জীবনযাপন সহজ হয়েছে। ভারতে প্রায় প্রতি ক্ষেত্রেই ডিজিটাল বিপ্লব ঘটেছে বলে মন্তব্য করে তিনি ইউপিআই ব্যবস্থার প্রসঙ্গ উত্থাপন করেন। প্রতিরক্ষা মন্ত্রী বলেন, ২০২২ সালের ডিসেম্বর মাসে ইউপিআই-এর মাধ্যমে ১২.৮২ লক্ষ কোটি টাকার বেশি লেনদেন হয়েছে। তিনি চিকিৎসা, ফিনটেক, শিক্ষা সহ অন্যান্য ক্ষেত্রে ডিজিটাল ও তথ্যপ্রযুক্তি মাধ্যমের সুফলের কথা উল্লেখ করেন। তিনি আস্থা প্রকাশ করেন বলেন, এই ডিজিটাল বিপ্লবের ফলে দেশের প্রান্তিক গ্রামীণ এলাকাতেও মানুষের জীবন সহজ হয়েছে।
বিপুল সংখ্যক পড়ুয়াদের উপস্থিতিতে শ্রী রাজনাথ সিং বসুধৈব কুটুম্বকম বা সমগ্র বিশ্ব এক পরিবার এই মন্ত্রের ওপর জোর দেন। তিনি বলেন, এই চিন্তা-ভাবনা সর্বদাই ভারতীয় ঐতিহ্যের অংশ। দেশে কখনই কোনোরকম পক্ষপাত করা হয় না। যুব সম্প্রদায়কে দেশের ভবিষ্যৎ বলে মন্তব্য করে তিনি পড়ুয়াদের কোনোরকম কোনো পক্ষপাত ছাড়া জনগণের সেবা করার আহ্বান জানান।
শ্রী রাজনাথ সিং পড়ুয়াদের জীবনভর শিক্ষার পথে চলার আহ্বান জানান। তিনি বলেন, শিক্ষা সর্বদাই মানুষকে সাফল্যের পথে চালিত করে। প্রতিরক্ষা মন্ত্রী বলেন, সফলতা ও ব্যর্থতা একে অপরের সঙ্গে অতপ্রত জড়িয়ে। তাই জীবনে সবচেয়ে বেশি জরুরি হল ব্যর্থতা থেকে শিক্ষা গ্রহণ করা ও তার মোকাবিলার এক পথদিশা তৈরি করা। শ্রী সিং বলেন, বিভিন্ন চ্যালেঞ্জের মোকাবিলায় সদর্থক দৃষ্টিভঙ্গীর সঙ্গে এগিয়ে যাওয়ার সংকল্প গ্রহণ করতে হবে। তিনি বলেন, জ্ঞান অমূল্য। সকলের ভালোর জন্যই এর প্রয়োগ করা হয়। প্রতিরক্ষা মন্ত্রী শ্রী রাজনাথ সিং দেশ গঠনে এবং সমগ্র বিশ্বকে জীবনযাপনের এক উন্নত স্থান হিসেবে গড়ে তোলার জন্য পড়ুয়াদের নতুন নতুন উপায় চিন্তা করার আহ্বান জানান।
PG/PM/NS
(Visitor Counter : 84
খনিমন্ত্রক
খনিজ সম্পদ অনুসন্ধানের ব্যাপক সম্ভাবনার সদ্ব্যবহার
নয়াদিল্লি, ০৬ সেপ্টেম্বর, ২০২১
খনি ও খনিজ পদার্থ  সংশোধিত আইন, ২০১৫ লাইসেন্স এবং খনি লিজ দেওয়ার সম্ভাবনার প্রেক্ষিতে খনিজ সম্পদ বন্টনে সুযোগ-সুবিধার ক্ষেত্রে আরও স্বচ্ছতা নিয়ে এসেছে। খনি ও খনিজ সম্পদের বণ্টনে স্বচ্ছতা বজায় রাখার ক্ষেত্রে সংশোধিত এই আইনে গত মার্চ মাসে আরও সরলীকরণ করা হয়। আইন সংশোধনের ফলে খনি ক্ষেত্রে কর্মসংস্থানের সুযোগ সৃষ্টি হবে এবং বিনিয়োগ বাড়বে বলে মনে করা হচ্ছে। একইভাবে, রাজ্যগুলির রাজস্ব বৃদ্ধি পাবে, উৎপাদনশীলতা বাড়বে, খনি থেকে উত্তোলন সময়সীমা অনুযায়ী শুরু হবে। এমনকি, লিজে পরিবর্তনের পর উত্তোলন প্রক্রিয়াও অব্যাহত থাকবে। অন্যদিকে, নতুন খনি অনুসন্ধানে গতি আসবে এবং খনিজ সম্পদ বন্টন ত্বরান্বিত হবে।
আত্মনির্ভর ভারত গঠনের স্বপ্ন বাস্তবায়নে খনি ও খনিজ পদার্থ আইন সংশোধনের ফলে ভারতীয় ভূতাত্ত্বিক সর্বেক্ষণ ইতিমধ্যেই নিলামের জন্য ১০০টি সম্ভাবনাময় খনি চিহ্নিত করেছে।
এই ১০০টি খনি নিলামের ব্যাপারে ভূতাত্ত্বিক সর্বেক্ষণ রাজ্যগুলির হাতে ১০০টি প্রতিবেদন তুলে দেবে। এর ফলে, একদিকে যেমন দেশে খনিজ সম্পদের নিরবচ্ছিন্ন যোগান সুনিশ্চিত হবে, অন্যদিকে আরও বেশি সংখ্যক খনি নিলামের মাধ্যমে রাজ্যগুলির রাজস্ব বাড়বে। আগামী ৮ সেপ্টেম্বর দিল্লিতে এক অনুষ্ঠানে রাজ্যগুলির হাতে এই প্রতিবেদন তুলে দেওয়া হবে। এই উপলক্ষে কেন্দ্রীয় খনি, কয়লা ও সংসদ বিষয়ক মন্ত্রী শ্রী প্রহ্লাদ যোশী, বিভাগীয় প্রতিমন্ত্রী শ্রী রাওসাহেব পাটিল দানভে প্রধান অতিথি হিসাবে উপস্থিত থাকবেন।
সময়ের সঙ্গে সঙ্গে মুনাফার সম্ভাবনা রয়েছে, এমন খনিজ সম্পদের অনুসন্ধান গতি মন্থর হয়েছে। প্রযুক্তিগত দিক থেকে অগ্রগতি সত্ত্বেও সারা বিশ্ব জুড়ে এই প্রবণতা লক্ষ্য করা গেছে। তাই, এখন সময় এসেছে প্রচলিত ধ্যান-ধারণা থেকে বেরিয়ে এসে নতুন কিছু ভাবার। অবশ্য, এজন্য সরকারি ও বেসরকারি ক্ষেত্রে উৎসাহ প্রয়োজন। রাজ্যগুলির হাতে ভূতাত্ত্বিক সর্বেক্ষণের যে ১০০টি প্রতিবেদন তুলে দেওয়া হবে, তা খনি ক্ষেত্র, শিল্পোন্নয়ন ও কর্মসংস্থানের দিক থেকে অত্যন্ত তাৎপর্যপূর্ণ হয়ে উঠবে।
CG/BD/SB
(Visitor Counter : 129